Kanda

Kanda () – upė Rusijoje, Murmansko srityje, Kandalakšos rajone. Prasideda įlomėje tarp Sildoivos ir Mochatnyje Rogos kalnų. Teka miškingomis, vietomis supelkėjusiomis vietomis. Įteka į Baltosios jūros Kandos užutėkį, sudaro deltą su keletu nedidelių salų.

Svarbiausi intakai: Riabina, Lobka (dešinieji).

Upės pakrantės apaugusios eglynais ir pušynais. Vaga slenkstėta (didžiausi slenksčiai – Suchojus, Padunas, Suomių). Upę kerta Kandalakšos-Zarečinsko kelias. Prie Kandos gyvenviečių nėra.

Kategorija:Murmansko srities upės